CELEX: 62009TN0374
Language: hu
Date: 2009-09-28 00:00:00
Title: T-374/09. sz. ügy: 2009. szeptember 28-án benyújtott kereset — Lorenz Shoe Group kontra OHIM — Fuzhou Fuan Leather Plastics Clothing Making (Ganeder)

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/57
            
         2009. szeptember 28-án benyújtott kereset — Lorenz Shoe Group kontra OHIM — Fuzhou Fuan Leather Plastics Clothing Making (Ganeder)
   (T-374/09. sz. ügy)
   2009/C 282/106
   A keresetlevél nyelve: német
   
      Felek
   
   
      Felperes: Lorenz Shoe Group AG (Taufkirchen, Ausztria) (képviselő: M. Douglas ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Fuzhou Fuan Leather Plastics Clothing Making Co. Ltd (Fujian, Kínai Népköztársaság)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül az első fellebbezési tanács 2009. július 16-i határozatát (R 1289/2008-1. sz. ügy);
            
         
               —
            
            
               az Elsőfokú Bíróság a Belső Piaci Harmonizációs Hivatalt kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Fuzhou Fuan Leather Plastics Clothing Making Co. Ltd.
   
      Az érintett közösségi védjegy: a „Ganeder” szóvédjegy a 14., 18. és 25. osztályba tartozó áruk vonatkozásában (5 108 774. sz. védjegybejelentés)
   
      A felszólalási eljárásban hivatkozott védjegy vagy megjelölés jogosultja: a felperes (korábban: shoe fashion group LORENZ AG).
   
      A hivatkozott védjegy vagy megjelölés: a „Ganter” szóvédjegy a 25. osztályba tartozó áruk vonatkozásában (469 262. sz. közösségi védjegy), a felszólalás csak az ebbe az osztályba tartozó áruk lajstromozása ellen irányul.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között fennáll az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2009., L 78., 1. o.).